kardosdrur/scandi-wiki huggingface dataset:
Bjarne Jeppesen

Bjarne Jeppesen (født 19. august 1954 i Glostrup) er en tidligere dansk håndboldspiller. Han var en del af det danske håndboldlandshold ved Sommer-OL 1980.

Sammen med håndboldlandsholdet kom Jeppesen ved Sommer-OL 1980 på en niendeplads. Han spillede 5 kampe og lavede 24 mål.
Bjarne Jeppesen var desuden med på landsholdet ved WM i Tyskland 1982.Holdet spillede uafgjort mod Ungarn i kampen om at komme i finalen. Desværre
betød det uafgjorte resultat at holdet ikke kom i finalen. Undervejs havde Danmark vundet over stor favoritterne Spanien. Her scorede Bjarne Jeppesen på straffe
i de sidste sekunder.

Eksterne henvisninger 
 http://www.sports-reference.com/olympics/athletes/je/bjarne-jeppesen-1.html 

Personer fra Glostrup
Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1980
Deltagere for Danmark ved sommer-OL 1980
The Minutemen

The Minutemen var et amerikansk punkband dannet i San Pedro, Californien i 1980. Bandet udgav fire albums og otte EP'er inden Boon døde i en bilulykke i 1985. De var kendte i det californiske punkmiljø for deres filosofi "jamming econo", der afspejlede sig i både deres turnéer og fremtræden, mens deres eklektiske og eksperimenterende attitude var pionerende inden for den alternative rock. 

Efter Boons død dannede de resterende medlemmer bandet fIREHOSE med Ed Crawford.

Gruppemedlemmer 
 D. Boon, guitar
 Mike Watt, bassist 
 George Hurley, trommer

Diskografi 
 The Punch Line (1981) 
 What Makes a Man Start Fires? (1983) 
 Double Nickels on the Dime (1984) 
 3-Way Tie (For Last) (1985)

Punkgrupper fra USA
Etableret i 1980
Heidi K. Jensen

Heidi Kofod Jensen (født 14. august 1966) var en tidligere dansk atlet medlem af Køge Atletik og fra 2000 Sparta Atletik.

Heidi Jensen har løbet siden 1980 og var i ungdomsårene en af de bedste juniorer i Europa. Hun har løbet på topplan i tre årtier, men løb ikke fra 1987/1988 til 1995, hvor hun var blevet mor for første gang. Hendes største resultater kom efter comebacket. Hun deltog på 800 meter ved VM i 1999 i Sevilla og VM i 2003 i Paris, der står som højdepunkterne i hendes karriere. I Sevilla nåede hun ikke videre fra de indledende heats, men i Paris nåede hun frem til semifinalerne. Hun deltog også ved VM i 2001 i Edmonton, på 1500 meter, men her blev hun slået ud efter et løb. Udover VM har hun også deltaget en gang ved EM, i 2002, samt ved både inde-VM, en gang, og inde-EM, to gange. Hun har desuden sat to individuelle danske rekorder, begge på 1500 meter, hvoraf sidste, fra 2002, eksisterer endnu. Den er på 4.07,18. Den danske rekord på hendes favoritdistance 800 meter har derimod tilhørt Karen Gydesen siden 1994.

Heidi Jensen som er uddannet som folkeskolelærer er mor til Nick Jensen.

Internationale mesterskaber 
 2003 VM 800 meter 18. plads 2,01,73
 2002 EM 800 meter 17. plads 2,03,41
 2002 EM 1500 meter 23. plads 4,16,01
 2002 EM-inde 1500 meter 15. plads 4,19,12
 2001 VM 1500 meter 28. plads 4,17,35
 2001 VM-inde 1500 meter 14. plads 4,16,31
 2000 EM-inde 800 meter 11. plads 2,04,54
 2000 NM 4km cross 11. plads 15,41
 1999 VM 800 meter 21. plads 2,01,12

Internationale ungdomsmesterskaber 
1983 JEM 800 meter 11. plads 2,08,21

Danske mesterskaber

Eksterne henvisninger 
 DAF i tal – Heidi K Jensen 

Mellemdistanceløbere fra Danmark
Atleter fra Køge Atletik
Atleter fra Sparta Atletik
Charles Itandje

Charles-Hubert Itandje (født 2. november 1982 i Bobigny) er en fransk/camerounsk fodboldspiller. Itandje har gennem karrieren repræsenteret blandt andet RC Lens, Liverpool F.C., Kavala FC og Atromitos.

Itandje besidder både fransk og camerounsk statsborgerskab og har spillet 12 kampe for Camerouns landshold. Han repræsenterede landet ved VM i 2014 i Brasilien.

Eksterne henvisninger 

Fodboldspillere fra Frankrig
Fodboldspillere fra RC Lens
Fodboldspillere fra Liverpool F.C.
Fodboldspillere fra PAOK F.C.
Fodboldspillere fra Konyaspor
Fodboldspillere fra Red Star F.C.
Deltagere ved verdensmesterskabet i fodbold 2014
Haibei

Haibei (Kinesisk skrift: 海北; pinyin: Hǎiběi; tibetansk: མཚོ་བཡྣང; Wylie: Mtsho-byang) er et autonomt præfektur for tibetanere i provinsen Qinghai i Folkerepublikken Kina.

Præfekturet har et areal på  km², og en befolkning blev i 2004 anslået til  indbyggere .

Administrative enheder 
Det autonome præfektur Haibei har jurisdiktion over 3 amter (县 xiàn) og et autonomt amt (自治县 zìzhìxiàn).

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
 Tsering Shakya: The Dragon in the Land of Snows. A History of Modern Tibet Since 1947, London 1999,

Eksterne henvisninger 

Autonome præfekturer i Qinghai
Sveriges Radios Symfoniorkester

Sveriges Radios Symfoniorkester blev grundlagt i 1965 ved en sammenlægning af Radioorkestern og Underhållningsorkestern. Orkesteret kaldes ofte Radiosymfonikerna.

Radioorkesteret var et instrumentalensemble vsd Sveriges Radio med hovedvægten lagt på det klassiske repertoire.

Stig Westerberg gjorde som dirigent en stor indsats for svensk musik, blandt andet ved at stå i spidsen for mere end hundrede uropførelser i perioden 1958-1983.

I 1979 byggedes Berwaldhallen som herefter blev fast spillested for orkesteret.

Chefdirigenter for Sveriges Radios Symfoniorkester 

Symfoniorkestre
Etableret i 1965
Musik i Stockholm
Sveriges Radio
David Martin

David Martin eller Dave Martin kan henvise til flere personer:

Politikere 
 David T. Martin (1907–1997), amerikansk politiker
 David Martin (guvernør) (1933-1990), australsk guvernør
 David O'Brien Martin (1944–2012), amerikansk politiker
 David Martin (engelsk politiker) (født 1945), engelsk politiker
 David Martin (skotsk politiker) (født 1954), skotsk politiker

Kunsterne og entertainere 
 David Martin (kunstner) (1737-1797), britisk maler og kobberstikker
 David Martin (digter) (1915-1997), ungarsk-australsk digter
 Dave Martin (manuskriptforfatter) (1935-2007), britisk manuskriptforfatter
 David Martin (humorist) (født 1950), canadisk humorist
 David Martin (musiker), amerikansk singer-songwriter
 David A. Martin (1937-1987), amerikansk musiker
 David Stone Martin (1913-1992), amerikansk illustrator

Sportsfolk 
 Dave Martin (fodboldspiller, 1963), tidligere engelsk fodboldspiller
 David Martin (amerikansk fodbold) (født 1979), amerikansk fodbold-spiller
 David Martin (tennisspiller) (født 1981), amerikansk tennisspiller
 Dave Martin (fodboldspiller, 1985) (født 1985), engelsk fodboldspiller i Derby County F.C.
 David Martin (fodboldspiller, 1986) (født 1986), engelsk fodboldspiller (målmand)

Andre 
 David Martin (fransk teolog), fransk teolog (1639–1721)
Haidong

Haidong (Forenklet kinesisk: 海东; traditionel kinesisk: 海東; pinyin: Hǎidōng; Wade-Giles: Hǎi-tūng) er et præfektur i provinsen Qinghai i Folkerepublikken Kina.

Det ligger ved provinsens østgrænse, og grænser i øst til provinsen Gansu, og mod syd til den Gule Flod. Det har et areal på 13.161 km² og en befolkning på 1.560.000 mennesker. Dermed er det den tættest befolkede del af Qinghai, med næsten en tredjedel af befolkningen (men kun to procent af arealet).

Administrative enheder 
Præfekturet Haidong har jurisdiktion over 2 amter (县 xiàn) og 4 autonome amter (自治县 zìzhìxiàn).

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
 Tsering Shakya: The Dragon in the Land of Snows. A History of Modern Tibet Since 1947, London 1999,

Eksterne henvisninger 

 Fotos fra Ping'an hos Panoramio 

Qinghai
Retledte kaliffer

Betegnelsen de retledte kaliffer (til tider ’de fire retledte kaliffer’), som udelukkende anvendt indenfor Sunnisme, omtaler de første fire historiske kaliffer:

 Abū Bakr (d. 634).
 ʿUmar b. al-Khaṭṭāb (d. 644).
 ʿUthmān b. ʿAffān (d. 656).
 ʿAli b. Abū Ṭālib (d. 661).

I kontekst af de islamiske dynastier betegnes epoken som ’rashidun-kalifatet’. Inden for Shiisme anvendes betegnelsen ikke eftersom de tre første historiske kaliffer ikke betragtes som legitime; hermed betragtes Imam ʿAli b. Abū Ṭālib som den første legitime og egentlig kalif, selvom han i en historisk kontekst først blev folkevalgt hertil i år 656.

Tidslinje
Tidslinjen over begyndelsen og afslutningen af deres kalifembede i kronologisk orden:

Noter 

Sunni-islam
Kaliffer
Historie
David Martin (fodboldspiller, 1986)

David Edward Martin (født 22. januar 1986) er en engelsk fodboldspiller, der spiller som målmand for Millwall. Martin har tidligere spillet for en række klubber, herunder Wimbledon FC, Liverpool FC, Leeds United og Derby County.

Ekstern henvisning 

Fodboldspillere fra England
Fodboldspillere fra Wimbledon F.C.
Fodboldspillere fra Liverpool F.C.
Fodboldspillere fra Milton Keynes Dons F.C.
Fodboldspillere fra Leicester City F.C.
Fodboldspillere fra Tranmere Rovers F.C.
Fodboldspillere fra Leeds United F.C.
Vilhelm Theodor Fischer

Vilhelm Theodor Fischer (4. oktober 1857 i Holbæk – 24. oktober 1928 på Frederiksberg) var en dansk dyremaler.

Fischer er søn af malermester Jens Vilhelm Fisher og Johanne Frederikke født Dithmer. Fischer, der i nogle år var elev af Kunstakademiet, har siden 1880, i hvilket år han udstillede første gang, ved sine arbejder vist så gode evner, at han må regnes for en af vore dygtigste yngre dyrmalere. I valget af motiver røber han et eget elskværdigt syn på dyrene og deres færden, og som særlig karakteristiske eksempler herpå kunne nævnes dels En Patient (1885), i hvilket den grå puddel med sin indbundne pote fra kakkelovnskrogen stirrer medynksvækkende på beskueren, dels Plagen og den gamle sorte (1888), der fortæller smukt om venskabsforholdet mellem de firfoddede. Tre gange vandt han den Neuhausenske Konkurspræmie, nemlig 1883 med Høns og Ænder uden for en Bondegaard, 1887 med Heste paa Græs og 1891 med Legende Hunde., ligesom han også har opnået flere mindre stipendier til studierejser i indlandet. Efter at Fischer 1894 var blevet knyttet til Den Kongelige Porcelænsfabrik, blev han en af dennes betydeligste underglasurmalere. Desuden udførte han illustrationer til adskillige litterære og populærvidenskabelige værker og nogle raderinger.

Fischer ægtede 6. december 1890 Vilhelmine Birgitte Ipsen, datter af bager Georg Ipsen i Odense.

Eksterne henvisninger 

 

Malere fra Danmark
Personer fra Holbæk
Danskere i 1800-tallet
Danskere i 1900-tallet
Personer i Kraks Blå Bog (afdøde)
Dyremalere
Personer i Dansk Biografisk Leksikon
Modtagere af De Neuhausenske Præmier
Berthe Bovy

Berthe Bovy (født 6. januar 1887, død 27. februar 1977 i Montgeron i Frankrig, begravet i Liège) også kaldt Betty Bovi, var en belgisk skuespiller, der optrådte i teater, film og tv-programmer i over 60 år.

Hun var datter af digter og journalist, Théophile Bovy, hun blev født i Cheratte. Hun fik interessen for skuespil i en meget ung alder, tilskyndet af sin far. Fra 1904 til 1906 studerede hun på CNSAD i Paris . Hun blev medlem af Comédie-Française i 1907. Hun var gift og fraskilt tre gange, først Charles Gribouval (sektretær for Comédie-Française), derefter med kunstneren Ion Anton Ion-Don, og for det tredje, 1929 med Pierre Jules Louis.

Eksterne henvisninger 

 

Skuespillere fra Belgien
Ymerbrønden

Ymerbrønden er en skulptur fra 1912 af den danske billedhugger Kai Nielsen. 
Kai Nielsens originale udgave står i sandsten på Faaborg Museum mens en bronzestøbning står på Torvet i Fåborg.
Det var konservesfabrikant, etatsråd og mæcen Mads Rasmussen der skænkede byen skulpturen.

Skulpturen forestiller en nøgen Ymer fra den nordiske mytologi der nærer sig ved koen Audhumbla. Koen slikker på en saltsten fra hvilken drengen Buri skabes.
Skulpturen skabte ved indvielsen enorm debat.
Ved Faaborg Museums 100-års jubilæum udgav den tidligere overlæge Flemming Brandrup bogen Fejden om Ymerbrønden om datidens debat.

I 2002 debatterede byrådet i Fåborg hvorvidt bronzeskulpturen skulle flyttes fra det lille torv tilbage til dens oprindelige placering på torvet. Men skulpturen blev ikke flyttet. 
I 2008 blev en flytning stadig diskuteret.

Referencer  

Skulpturer i Danmark
Bygninger, konstruktioner og anlæg i Faaborg
Kultur i Faaborg
Ernest Mangnall

James Ernest Mangnall (13. januar 1866 – 29. januar 1932) var en engelsk fodboldtræner. Han var mest kendt som manager for Manchester United fra 1903 til 1912 og Manchester City fra 1912 til 1924. Ernest Mangnall var søn af Joseph og Anne Mangnall. Han blev uddannet ved Bolton Grammar School.

Trænerkarriere

Burnley 
Mangnall startede sin karriere som træner i Burnley i marts 1900. Han havde ikke nogen videre succes. Klubben var etableret i 1. division da han startede, og havde ganske få økonomiske midler. Senere blev det til en nedrykning til 2. division, hvor klubben lå nederst på tabellen.

Manchester United 
Mangnall kom til Manchester United, og klubbens stadion Bank Street den 30. september 1903. Han blev klubbens første manager, fordi de to tidligere klubanvarlige for United begge havde titlen som sekretær: A. H. Albut (1892-1900) og James West (1900-1903). 

Forudsætningene var helt anderledes i Manchester United end i Burnley. Rigtignok var klubben middelmådig i 2. division, men de havde fået et frisk kapital året før – da de blev reddet fra konkurs. Sammen med den økonomiske bryggeriejer, John H. Davies, forvandlede han klubben til en af gigantene i 1. division. 

Mangnall var også med til udiklingen af Manchester Uniteds nuværende stadion, Old Trafford.

Manchester City 
Manchester City var i 1905 blevet dømt for ulovlige pengeudbetalinger til sine spillere. Fem ledere blev tvunget til at trække sig, mens sytten spillere blev fradømt retten til nogensinde mere at spille for klubben. De blev også suspenderet fra al fodbold frem til den 31. december 1906. 

Den mest kendte af dem, Billy Meredith, fik siden en tillægsstraf og suspenderet helt frem til den 30. april 1908, beskyldt for bestikkelser og forsøg på at skaffe sig penge fra City, mens han var under suspension.

Men allerede i maj 1906, mens Meredith havde to år igen af sin suspension, slog Ernest Mangnall til. Han betalte 500 pund til Manchester City og overtalte waliseren til at signere en ny kontrakt. Allerede på det tidspunkt var Meredith en af de bedste spillerne i ligaen, og Mangnall havde en helt klar taktik.

Som træner for Manchester City var han for første gang medvirkende til, at klubben vandt sin liga. FA Cup blev også vundet for første gang den efterfølgende sæson. I 1911 var Mangnall med til at vinde ligaen for anden gang.

Fodboldtrænere fra England
Fodboldtrænere fra Manchester United F.C.
Personer fra Bolton
Frank O'Farrell

Francis 'Frank' O'Farrell (født 9. oktober 1927, død 6. marts 2022) var en irsk fodboldspiller- og træner. I løbet af sin karriere som spiller, spillede han for Cork City, West Ham United, Preston North End og Weymouth. Han var desuden aktiv på det irske fodboldlandshold, hvor det blev til ni kampe og 2 mål. Karrieren som spiller sluttede i 1961, og han blev senere træner for blandt andet Manchester United og Irans fodboldlandshold.

Referencer

Eksterne henvisninger 
 

Fodboldspillere fra Irland
Fodboldtrænere fra Irland
Fodboldtrænere fra Manchester United F.C.
Fodboldspillere fra Cork United F.C.
Fodboldspillere fra Preston North End F.C.
Fodboldspillere fra West Ham United F.C.
Fodboldspillere fra Weymouth F.C.
Personer fra Cork
Fodboldtrænere fra Leicester City F.C.
Hainan (Qinghai)

Hainan (Kinesisk skrift: 海南; pinyin: Hǎinán; tibetansk: མཚོ་ལྷོ; Wylie: Mtsho-lho) er et autonomt præfektur for tibetanere i provinsen Qinghai i Folkerepublikken Kina.

Det har et areal på  km² , og en befolkning der i 2007 var anslået til  mennesker.

Administrative enheder 
Det autonome præfektur Hainan har jurisdiktion over 5 amter (县 xiàn).

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
 Tsering Shakya: The Dragon in the Land of Snows. A History of Modern Tibet Since 1947, London 1999,

Eksterne henvisninger 

 Informasjonssider 

Autonome præfekturer i Qinghai
Frederik Vang Larsen

Frederik Vang Larsen (født 3. april 1989) er en dansk fodboldspiller, der spiller som målmand i FC Roskilde, hvor han fik kontrakt i juni 2011. Han har tidligere spillet for FC København og Næstved IF.

Vang Larsen står desuden noteret for 25 kampe på forskellige aldersbaserede landshold.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra Næstved IF
Fodboldspillere fra FC Roskilde
Herbert Bamlett

Herbert Bamlett (1. marts 1882 – oktober 1941) var en engelsk fodboldtræner og dommer.

I 1914 blev han den yngste dommer til at dømme finalen i FA Cup. Han var 32 år, da han dømte kampen mellem Liverpool F.C. og Burnley F.C.. Samme år blev han træner for Oldham Athletic, hvor han var indtil 1921. I 1921 kom han til Wigan Borough, hvor han var indtil 1923. Han var derefter træner i Middlesbrough fra 1923 til 1926. Efter en kort pause blev han træner for Manchester United i 1927, indtil han måtte forlade posten i 1931. Han dømte desuden kampen mellem  og  i 1914.

Karriere

Manchester United F.C. 
Bamletts karriere i United gik ikke som man havde håbet. United var nær ved at rykke ned under hans første sæson som træner, og sæsonen efter blev det til en 12. plads. Dette forbedrede sig ikke i 1930, da klubben dette år endte på en 17. plads. Manchester United var på vej ind i en dårlig periode med økonomiske problemer.

I løbet af 1930 og 1931 gik det værre og værre. United rykkede ned efter bare syv sejre og hele 27 tabte kampe. Den 5. april 1931 stoppede Bamlett som træner for Manchester United.

Referencer

Eksterne henvisninger 

 Herbert Bamlett på homepage.eircom.net

Fodboldtrænere fra England
Fodboldtrænere fra Manchester United F.C.
Fodboldtrænere fra Middlesbrough F.C.
Fodbolddommere fra England
Dommere som har dømt FA-cupfinalen
The Modern Lovers

The Modern Lovers var et amerikansk garagerock-band dannet i 1970 i Boston. The Modern Lovers er især kendt for sin store indflydelse på udviklingen af genrer som punk, postpunk, alternativ rock og indie rock.
 
Ud over frontmanden Jonathan Richman talte bandet blandt andet den senere Talking Heads keyboardspiller Jerry Harrison og den senere The Cars trommeslager David Robinson. Gruppen indspillede i 1972 albummet Modern Lovers, der dog først blev udgivet i 1976. 

Gruppen blev imidlertid opløst kort efter indspilningerne, og siden har Richman i princippet arbejdet alene, selv om han lavede flere plader op gennem 1970'erne under navnet "Jonathan Richman and The Modern Lovers". Besætningerne på disse plader var imidlertid forskellige fra gang til gang, og de fungerede nærmest som Richmans backinggrupper. Karakteristisk for disse tidlige års albums er simple og korte sange med næsten naivistiske tekster, instrumenteringer og melodier.

Diskografi

The Modern Lovers 
 The Modern Lovers (1976)
 Rock'n'Roll With The Modern Lovers (1977)
 The Original Modern Lovers (1981)

Jonathan Richman and The Modern Lovers 
 Jonathan Richman & The Modern Lovers (1977)
 Jonathan Sings! (1983)
 Rockin' And Romance (1985)

Musikgrupper fra USA
Jack Hobbs

Jack Hobbs (født 18. august 1988) er en engelsk fodboldspiller, der spiller for den engelske klub Nottingham Forest. Hobbs har tidligere spillet for Hull City Lincoln City, Liverpool og Scunthorpe

Meriter 
Liverpool
 FA Youth Cup: 2006

Leicester City
 League One mester: 2009

Individuelt
 Årets spiller i Leicester City (kåret af spillerne): 2010
 Årets spiller i Leicester City (kåret af fansene): 2010

Eksterne henvisninger 

 Jack Hobbs på Soccerbase 

Fodboldspillere fra England
Fodboldspillere fra Liverpool F.C.
Fodboldspillere fra Scunthorpe United F.C.
Fodboldspillere fra Leicester City F.C.
Fodboldspillere fra Nottingham Forest F.C.
Fodboldspillere fra Hull City A.F.C.
Personer fra Portsmouth
Rune Ertsås

Rune Ertsås (født 24. maj 1987) er en norsk fodboldspiller, der spiller for Alta IF.

Karriere 
Rune Ertsås indledte sin karriere i den norske klub Steinkjer, hvorfra han blev hentet til Molde FK i den norske   Tippeliga. Her fik Ertsås pæn succes, hvilket resulterede i 12 scoringer og tre kampe for Norges U/21 landshold. 

Ikke desto mindre valgte Molde FK i foråret 2010 at udleje Ertsås til Sandefjord Fotball i Tippeligaen. Her gik karrieren lidt i stå for den talentfulde nordmand, der kun klarede at score 2 mål i 16 kampe for den sydnorske klub.

Den 6. august 2010 underskrev Rune Ertsås en to-årig kontrakt med Vejle Boldklub med henblik på at bringe karrieren tilbage på ret spor. Ifølge klubbens hjemmeside har man blandt andet hentet nordmanden til Danmark pga. hans gode dybdeløb .

Kilde 

Fodboldspillere fra Norge
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra Sandefjord Fotball
Fodboldspillere fra Molde FK
Marwan 2.

Marwan ibn Muhammad ibn Marwan eller Marwan al-Himaar (født 688, død 6. august 750) (arabisk: مروان بن محمد بن مروان بن الحكم) var kalif af Umayyade-kalifatet (661-750) fra 744 til 750, hvor han blev myrdet, og abbasiderne tog magten. I 929 blev et nyt umayyade-kalifat dog oprettet, kendt som Córdoba-kalifatet.

Bibliografi 
 Muhammad ibn Jarir al-Tabari History v. 25 "The End of Expansion," transl. Khalid Yahya Blankinship, SUNY, Albany, 1989; v. 26 "The Waning of the Umayyad Caliphate," transl. Carole Hillenbrand, SUNY, Albany, 1989; v. 27 "The Abbasid Revolution," transl. John Alden Williams, SUNY, Albany, 1985 
 Sir John Glubb, The Empire of the Arabs, Hodder and Stoughton, London, 1963 

Umayyade-kalifatet
Kaliffer
Islam
Sam Eyde

Samuel Eyde (født 29. oktober 1866 i Arendal, død 21. juni 1940 i Åsgårdstrand) var en norsk ingeniør, kemiker og industrimand. Han var søn af en skibsreder. Eyde tog eksamen som bygningsingeniør i Berlin i 1891 og fik kort efter arbejde på jernbane- og brokontoret i Hamburg.

Han opfandt sammen med fysikeren Kristian Birkeland en metode til fremstilling af salpetersyre af luftens kvælstof og ilt og udnyttede senere opfindelsen industrielt. Han var med til at grundlægge Norsk Hydro (oprindeligt Norsk Hydroelektrisk Kvælstofaktieselskap) i 1905.

Ingeniører fra Norge
Erhvervsfolk fra Norge
Opfindere
Bygningsingeniører

Nordmænd i 1800-tallet
Nordmænd i 1900-tallet
Jellingprojektet

Jellingprojektet er et dansk forsknings–og formidlingsprojekt som arbejder med udgravninger og forskning knyttet an til Jellingområdet. Jellingprojektet udgiver jævnligt rapporter og opdaterer egen hjemmeside med nye fund fra området.

Projektet er en del af Nationalmuseet.

Eksterne henvisninger
 Jellingprojektet

Dansk kultur
Projektet
Projekter
Børn leder børn

Børn leder børn er en af principperne i spejderbevægelsen som er baseret på Robert Baden-Powells tanker om børn og ansvar. Han havde erfaret at giver man et barn et ansvar, så vil barnet gøre en stor indsats for at leve op til det ansvar.

Mafeking 
Baden-Powell gjorde sig disse erfaringer da han var kommandant i byen Mafeking i Sydafrika hvor boerne belejrede byen i 217 dage fra 1899 til 1900.

Baden-Powell kunne godt se at hans soldater blev mere og mere trætte, da de konstant var på vagt mod evt. angreb fra boerne, og fik så den tanke at de unge drenge der løb og legede i byen kunne hjælpe. Han var af den holdning at børnene ikke skulle deltage som egentlige soldater, selvom der også i den tid var hære der benyttede sig af børnesoldater.

Baden-Powell oprettede nogle 'Mafeking Patrols', hvor de unge drenge blev sammensat i patruljer med en patruljeleder, og de fik så pålagt opgaver der kunne aflaste soldaterne, det kunne være at hjælpe med at lave mad, sørge for at mad og øvrige forsyninger kom ud til soldaterne, hjælpe med at pleje de syge og sårede, udkig, ordonnanstjeneste m.m.

Da Mafeking blev undsat og boerne blev fordrevet, blev Baden-Powell dekoreret for at have klaret belejringen indtil hjælpen nåede frem. Han blev samtidig en nationalhelt.

The Mafeking Cadets, som de unge drenge blev kaldt, blev den inspiration, der senere fik Baden-Powell til at omskrive sin bog Aids to Scouting til det, der dannede grundlag for spejderbevægelsen, nemlig hæfterne Scouting for Boys.

Spejder